ขออนุญาตสอบถามค่ะ คือว่าไม่แน่ใจว่าโดนเล็บหมาจิกหรือฟันมันทิ่มอ่ะคะ มันเป็นจุดแดงๆ เหม็นตุ่มเล็กๆ บางครั้งมันก็แดง บางครั้งมันก็ไม่มีรอยขึ้นมาค่ะ ก่อนหน้านี้ฉีดวัคซีน ไปแล้ว3 เข็มค่ะ กับ บาดทะยัก1 เข็ม เหลือ2เข็มค่ะแล้วอาการหลังฉีดวัคซีน นี่มีเจ็บคอนิดหน่อย ปวดกล้ามเนื้อบ้างไหมคะ กลัวมากเลยค่ะ เครียดทุกวัน คือมันเป็นรอยแค่ที่เดียวค่ะไม่ใหญ่
สวัสดีค่ะ @การประเมินความเสี่ยงของติดเชื้อพิษสุนัขบ้าเบื้องต้น จะประกอบด้วย 2 ส่วนหลักคือ 1. ประวัติการสัมผัส โดยหากผิวหนังผู้สัมผัสมีแผลหรือรอยถลอก แนะนำให้ฉีดวัคซีนพิษสุนัขบ้า ซึ่งแพทย์จะพิจารณาว่า จะเป็นการฉีดกระตุ้นหรือฉีดให้ครบทั้งคอร์ส 2. ประวัติสัตว์ที่สัมผัส โดยสัตว์ที่สัมผัสเป็นสุนัขและแมวที่ได้รับการฉีดโรคพิษสุนัขบ้าประจำโดยครั้งสุดท้ายโดยสัตว์นั้นได้รับวัคซีนไม่เกิน 1 ปี ประกอบกับเหตุในการถูกกัดหรือข่วนมีเหตุโน้มน้าวชัดเจน เช่น การทำร้าย การแกล้งสัตว์ เข้าใกล้สัตว์ที่หวงอาหาร หรือลูกอ่อน ยังไม่จำเป็นต้องได้รับวัคซีนป้องกันพิษสุนัขบ้าแต่ควรกักขังสัตว์เพื่อดูอาการอย่างน้อย 10 วัน หากมีอาการผิดปกติให้รีบฉีดวัคซีน อีกกรณีคือ สุนัขหรือแมวที่ได้รับการเลี้ยงดูอย่างดี อยู่ในระบบปิดไม่ได้สัมผัสสัตว์อื่น กรณีนี้ไม่จำเป็นต้องฉีดวัคซีนพิษสุนัขบ้า **ในกรณีของ รอยโรคขนาดเล็กและร่องรอยไม่ชัดเจน ร่วมกับยังอยู่ในระยะเวลาที่ฉีดวัคซีนพิษสุนัขบ้า จึงสามารถฉีดวัคซีนป้องกันพิษสุนัขบ้าตามนัดเดิมจนครบได้ค่ะ ไม่จำเป็นต้องเริ่มฉีดใหม่ค่ะ หากบริเวณรอยโรคมีอาการปวดบวม หรือรอยแผลอักเสบเพิ่มขึ้น ให้ไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ